**Ա Մ Փ Ո Փ Ա Թ Ե Ր Թ**

**«ԿԵՆԴԱՆԱԿԱՆ ԱՇԽԱՐՀԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ «ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1. Կրթության, գիտության, մշակույթի և սպորտի նախարարություն** | **13․03․2020թ․** |
| **N01/10.2/6332** |
| 1. «Հայաստանի Հանրապետության վարչական իրավախախտումների վերաբերյալ օրենսգրքում լրացում կատարելու մասին» ՀՀ օրենքի նախագծի վերնագրում «լրացում» բառը փոխարինել «լրացումներ» բառով:
 | Ընդունվել է:Կատարվել է համապատասխան փոփոխություն։ |
| 2․ «Կենդանական աշխարհի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագիծը (այսուհետ` Նախագիծ) համապատասխանեցնել «Նորմատիվ իրավական ակտերի մասին» ՀՀ օրենքի 14-րդ հոդվածի պահանջներին և Նախագծի` 1. 2-րդ հոդվածի 3-րդ մասում որպես հասկացություններ ներկայացված պարբերությունների պարզաբանումները վերանայել,
2. 9-րդ հոդվածը «բովանդակությամբ» բառից հետո լրացնել «նոր պարբերությունով» բառերով և դրանց հաջորդող պարբերությունը ներառել չակերտների մեջ,
3. 14-րդ, 15-րդ և 16-րդ հոդվածները միավորել և 14-րդ հոդվածի վերնագիրը շարադրել հետևյալ խմբագրությամբ.

«Հոդված 14. Օրենքի 25-րդ, 26-րդ և 27-րդ հոդվածները շարադրել հետևյալ խմբագրությամբ.»: | Ընդունվել է:Կատարվել է համապատասխան փոփոխություն։ |
| **2. Էկոնոմիկայի նախարարություն** | **17.03.2020թ․** |
| **N01/3166** |
| 1. ՀՀ էկոնոմիկայի նախարարությունը սկզբունքային առարկություններ չունի:

Միևնույն ժամանակ, առաջարկում ենք «Կենդանական աշխարհի մասին» ՀՀ օրենքում փոփոխություններ և լրացումներ կատարելու մասին» օրենքի նախագծի 1. Հոդված 7-ում «հոդվածը» բառից հետո հանել «լրացնել» բառը։
 | Ընդունվել է:Կատարվել է համապատասխան փոփոխություն։ |
| 1. Հոդված 9-ում «բովանդակությամբ» բառից հետո լրացնել «նոր պարբերություն» բառերը։
 | Ընդունվել է:Կատարվել է համապատասխան փոփոխություն։ |
| 1. Հոդված 11-ի 2-րդ կետում «պայմանագրերով» բառից հետո լրացնել «սահմանված կարգով» բառերը:
 | Ընդունվել է:Կատարվել է համապատասխան փոփոխություն։ |
| 1. Հոդված 21-ում «օրենքն» բառից հետո լրացնել «ուժի մեջ մտնելուց հետո՝» բառերը, ինչպես նաև «անձիք» բառը փոխարինել «անձանց կողմից» բառերով։
 | Ընդունվել է:Կատարվել է համապատասխան փոփոխություն։ |
| **3. Գիտությունների ազգային ակադեմիա** | **18.03.2020թ.** |
| **N24-01/158** |
| 1. Հոդված 2. Օրենքի 1-ին հոդվածում` 1) իններորդ պարբերությունը շարադրել հետևյալ նոր խմբագրությամբ` «կենդանական աշխարհի պաշարներ` աշխարհագրական որոշակի տարածքում հաշվառված կենդանական աշխարհի ընդհանուր քանակություն.», Հիմնական հասկացություններում կենդանական աշխարհի պաշարները չեն կարող աշխարհագրական որոշակի տարածքում հաշվառված կենդանական աշխարհի ընդհանուր քանակությունը լինել: Գործող օրենքում ավելի հաջողված տարբերակ Է: Կենդանական աշխարհի պաշարներ դրանք գործնականում օգտագործման ենթակա, կամ առաջիկայում օգտագործման համար նախատեսվող քանակն է:  | Ընդունվել է:Կատարվել է համապատասխան փոփոխություն, տեխնիկական բնույթի վրիպակ է և շտկվել է: |
| 2. տասներորդ պարբերությունը «բնադրավայրեր» բառից հետո լրացնել «, կարևոր թռչնաբանական տարածքներ» բառերով: Անիմաստ լրացում է, քանի որ կենդանական աշխարհի օբյեկտ հասկացության մեջ նշվում է «համակեցություններ, բնակության միջավայրեր» բառերը, որոնց մեջ են մտնում նաև կարևոր թռչնաբանական տարածքները: Նույն կերպ կարելի է նշել էմերալդ ցանցը և այլն։ | Ընդունվել է:Կատարվել է համապատասխան փոփոխություն։ |
| 3. 3)-րդ կետի չորրորդ պարբերության «օգտագործում» բառից հետո հանել «նպատակներով» բառը:  | Ընդունվել է:Կատարվել է համապատասխան փոփոխություն, տեխնիկական բնույթի վրիպակ է և շտկվել է: |
|  3)-րդ կետի վեցերորդ պարբերությունը խմբագրման կարիք ունի, քանի որ ըստ ներկայացվածի ինվազիվ` օտարածին կենդանական տեսակներ են համարվում այն կենդանատեսակները, որոնք «հարմարվելով կարող են վնաս հասցնել էկոհամակարգերին, կենսաբազմազանությանը, կամ կարող են վտանգել մարդու առողջությունը. » | Չի ընդունվել Ներկայացված առաջարկի պահանջը հասկանալի չէ։ |
| 4**.** Հոդված 6. Օրենքի 9-րդ հոդվածի «դ» և «ե» կետերն ուժը կորցրած ճանաչել: Կենդանական աշխարհի ուսումնասիրության խնդիրներն են նաև դ) կենդանական աշխարհի պահպանության և պաշտպանության ձևերի ու մեթոդների մշակումը. ե) կենդանական աշխարհի օբյեկտների օգտագործման ձևերի ու մեթոդների մշակումը. Հոդվածը անհրաժեշտ է հանել: | Չի ընդունվելԱնիրատեսական է և ոչ անհրաժեշտ այդ կետերով սահմանված մեթոդների և ձևերի մշակումը, քանի որ հաշվի առնելով կենդանական աշխարհի բազմազանությունը, յուրաքանչյուր տեսակին համար այդ բնորոշ ձևերն ու մեթոդները խիստ տարաբնույթ են, կապխված են նաև օգտագործման նպատակներից, հետևաբար անիրատեսական է բոլոր կենդանատեսակների համար սահմանել ընդհանուր մեթոդներ և ձևեր։ |
| 5. Հոդված 7. Օրենքի 11-րդ հոդվածը լրացնել հետևյալ բովանդակությամբ նոր պարբերությունով. «Կենդանական աշխարհն ուսումնասիրող սուբյեկտները պարտավոր են յուրաքանչյուր տարի մինչև փետրվարի 1-ը լիազորված մարմնին տրամադրել կենդանական աշխարհի ուսումնասիրության արդյունքների վերաբերյալ նախորդ տարվա տեղեկատվությունը։»։ Նման պարտավորություն հնարավոր չէ դնել Կենդանական աշխարհն ուսումնասիրող սուբյեկտների վրա և հնարավոր չէ որոշել ուսումնասիրության շրջանակը: | Չի ընդունվելԳործող օրենքի նախաբանից ելնելով ՀՀ Կենդանական աշխարհը ազգային հարստությունն է, և պետության բացառիկ սեփականությունն է, իսկ 10-րդ հոդվածից բխում է, որ Կենդանական աշխարհի օբյեկտների ուսումնասիրությունները կատարվում են պետական պատվերով կամ լիազորված մարմնի համաձայնությամբ։ Հետևաբար ուսումնասիրության արդյունքները կարող են տրամադրվել լիազորված մարմնին։ |
| 6. Հոդված 9. Օրենքի 17-րդ հոդվածը 2-րդ պարբերությունից հետո լրացնել հետևյալ բովանդակությամբ. (ողնաշարավոր և անողնաշարավոր), բառերի փոխարեն (ողնաշարավոր և անողնաշար կենդանիներ): | Ընդունվել է:Կատարվել է համապատասխան փոփոխություն, տեխնիկական բնույթի վրիպակ է և շտկվել է: |
| 7. Հոդված 15. Օրենքի 26-րդ հոդվածը շարադրել հետևյալ նոր խմբագրությամբ` Վերջին պարբերությունից հանել գիտահետազոտական, կրթական, բառերը, հաշվի առնելով, որ օգտագործումը անվճար է: | Չի ընդունվելՊետական տուրքի գանձման պահանջը դրված է զուտ օգտագործման պայմանագրերի կնքման համար՝ բազային դրույքաչափով։ Դա բնօգտագործման վճարի հետ կապ չունի։ |
| 8. Հոդված 17 -ում պետական տուրքի գանձման դրույթները վերանայման անհրաժեշտություն ունեն «Կարմիր գրքում գրանցված կենդանիներ պահելու թույլտվություն տրամադրելու համար գանձվում է պետական տուրք օրենքով սահմանված կարգով և չափով։»։ | Չի ընդունվելՊետական տուրքի գանձման պահանջը դրված է զուտ թույլտվության տրամադրման գործընթացի համար՝ բազային դրույքաչափով։ |
| **4. Ֆինանսների նախարարություն** | **26.03.2020 թ.** |
| **N 01/11-1/4633** |
| 1. «Հայաստանի Հանրա­պետության հարկային օրենսգրքում փոփոխություն և լրացում կատարելու մասին» օրենքի նախագծով սահմանվում է, որ կենսաթոշակային տարիքի անձանց կողմից սիրողական ձկնորսություն իրականացնելու դեպքում կենդանական աշխարհի օբյեկտ հանդիսացող կենսապաշարների օգտագործման մասով ՀՀ հար­կա­յին օրենսգրքով սահմանված բնօգ­տագործման վճար չի վճարվում: Նախագծի հիմնավորման համաձայն՝ սոցիալական նպատակներով կենդանական աշխարհի օբյեկտների օգտագործումը օգտագործման տեսակ է անձնական կարիքների բավարարման համար՝ առանց շահույթ հետապնդելու, իսկ սիրողական ձկնորսությունը, ըստ որսի կանոնների, իրա­կա­նացվում է կարթերով, չի ենթադրում բարդ գործընթաց ու մարդածին մեծ ճնշում բնու­թյան վրա, նախատեսվում է տարիքային այս խմբի համար դարձնել անվճար։ Բացի այդ, առաջարկությունը նպատակ է հետապնդում դյուրացնել սոցիալական այս խմբի որոշ սոցիալական ու զբաղվածության հարցեր։ ՀՀ հարկային օրենսգրքի 197-րդ հոդվածի 1-ին մասի համաձայն` բնօգտագործման վճարը պետական սեփականություն համարվող բնական պաշարների արդյունավետ և համա­­լիր օգտագործման, ինչպես նաև բնական պաշարների օգտագործումը փոխհատու­ցելու նպա­տակով այդ պաշարների օգտագործման համար նույն բաժնին համապատասխան Հայաս­տանի Հանրապետության պետական բյուջե վճարվող վճար է: Այս առումով, գտնում ենք, որ բնական պաշարների օգտագործման համար նախատեսված վճարները պետք է վճարվեն, անկախ օգտագործողի՝ հասարակության որոշակի խմբին պատկանելու հանգամանքից: Առաջարկության ընդունումը չի բխում հարկման հավա­սա­րու­թյան ու արդարության սկզբունքներից։ Մաս­նա­վորապես, կենսաթոշակային տարիքի անձանց սիրողական ձկնորսություն իրա­կա­նաց­նելու համար բնօգ­տագործման վճարից ազատելու դեպքում ստացվում է այն­պես, որ նույն գործու­նեու­թյամբ զբաղվող տարբեր տարիքային խմբերի անձանց նկատմամբ կիրառվում են հարկման տարբեր մոտեցումներ: Ավելին, առաջարկությունը խնդրա­հա­րույց է սոցիալական հավասարության տեսանկ­յու­նից, քանի որ սոցիալական նպատա­կով ձկնոր­սությամբ կարող են զբաղվել նաև կենսաթոշակային տարիքի չհասած սոցիա­լա­պես ավելի վատ պայ­ման­նե­րում գտնվող անձինք: Հասկանալի և ընդունելի չէ անձանց տարիքից կամ այս կամ այն կարգավիճակից ելնելով բնօգտագործման վճարից ազատելը, քանի որ բնօգտա­գործ­ման վճարի սահմանման տրամաբանությունը պայմանավորված է բնական պաշար­ները այս կամ այն նպատակներով օգտագործելու հանգամանքով: Անձանց որևէ շրջանակի արտո­նու­թյան տրա­մա­դրումն այլ անձանց մոտ առա­ջաց­նում է նմա­նա­տիպ արտո­նու­թյուն­ներից օգտ­վելու ակնկալիքներ կամ պահանջներ, արդյուն­քում անհրա­ժեշտություն է առաջանալու սոցիալական առումով այլ խոցելի խմբերին նույն­պես ազա­տել բնօգտագործման վճարից և այդպես շարունակ, ինչը, կարծում ենք, խնդրա­հա­րույց է: Մասնավորապես, խնդրո առարկա արտո­նու­թյան տրա­մա­դրումը կենսաթոշակային տարիքի չհասած սոցիալապես ավելի վատ պայ­ման­նե­րում գտնվող անձանց մոտ կառա­ջացնի, ինչպես ներկայում, այնպես էլ ապագայում, նմա­նա­տիպ արտո­նու­թյունից օգտ­վելու ակնկալիքներ կամ պահանջ­ներ: Ավելին, չի բացառվում, որ կեն­սաթոշակային տարիքի անձինք կարող են պահան­ջել արտոնությունների տրամադրում, օրինակ, սիրողական որսի մասով: Ցանկացած արտոնության տրամադրում ենթադրում է հարկումից խուսա­փելու հնա­րա­վո­րությունների ստեղծում, քանի որ հարկային արտոնությունների կիրառու­թյան նախորդ տարի­ների փորձը ցույց է տվել, որ տարբեր հնարքների ու չարաշահումների կիրա­ռու­թյամբ արտոնություններից սկսում են օգտվել նաև այնպիսի շահագրգիռ կողմեր, որոնց համար ի սկզբանե դրանք նախատեսված չեն եղել: Այս առումով, հարկային արտո­նու­թյուն­ները, որպես պետա­կան աջակցության գործիքներ, չունեն բավարար հասցեակա­նու­թյուն։ Մաս­նա­վորա­պես, խնդրո առարկա արտոնությունների տրամադրման պարագայում գործու­նեու­թյունը, որի մասով ներկայումս օրենքով սահմանված ընդհանուր կարգով բնօգտագործման վճարներ են հաշ­վարկվում և վճարվում, շատ հեշտությամբ կարող է վերագրվել կեն­սա­թո­շա­կային տարիքի անձանց կողմից սիրողական ձկնորսություն իրականացնելուն։ Արդյուն­քում առա­ջարկ­վող արտոնությունը որևէ կերպ չի նպաստի իր նպատակին, բայց փոխարենը կստեղծ­վեն հարկումից խուսափելու գործուն հնարավո­րու­թյուն­ներ։ Առաջարկությունը խնդրահարույց է նաև արդյունավետ վարչարարություն իրակա­նաց­նելու առումով: Մասնավորապես, գործնականում անհնար է լինելու արդյունավետ վերահսկել ձկնորսությունը փաստացի իրականացվում է կենսաթոշակային տարիքի անձանց կողմից, թե ոչ: Հաշվի առնելով վերոգրյալը՝ «Հայաստանի Հանրա­պետության հարկային օրենսգրքում փոփոխություն և լրացում կատարելու մասին» օրենքի նախագծի ընդունումը համարում ենք ոչ նպա­տա­կա­հարմար: | Չի ընդունվելՆախագծում նշված տարիքային խմբի համար հարկային արտոնության սահմանումը չի ենթադրում սոցիալական անապահովության խնդրի լուծում, այլ ներառում է այս սոցիալական խմբին պատկանող որոշ տարեցների նկատմամբ պետության հոգածության դրսևորում՝ հիմքում դնելով նրանց նախասիրությունների, զբաղմունքի և ժամանցային հարցերի կազմակերպման դյուրինացման սկզբունքը։ Վարչարարության նվազեցման նպատակով ներկայումս ներդրման փուլում է գտնվում «Սիրողական ձկնորսության և որսի հայտերի ընդունման էլեկտրոնային համակարգ»-ը։ Այն հնարավորություն կընձեռի քաղաքացիներին ցանկացած վայրից էլեկտրոնային միջոցներով, հայտի լրացման պահանջների բավարարման դեպքում, (դա կարող է տևել առավելագույնը 10-20 րոպե) անմիջապես ձեռք բերել համապատասխան թույլտվությունը՝ խնայելով ֆինանսական և ժամանակի ռեսուրսները։ Համակարգը իր ուրույն գործիքակազմով հնարավորություն է ընձեռում նաև վերահսկողության մակարդակի բարձրացման համար։Համապատասխան տեսչական մարմինը հնարավորություն է ունենալու մուտք գործել նշյալ համակարգ և տիրապետել տվյալների առ այն՝ թե որ ձկնորսը, որ ջրային տարածքում, որ օրը պետք է իրականացնի ձկնորսություն։ Բացի այդ համակարգը տեսուչին հնարավորություն կտա տիրապետելու որոշակի գործիքների՝ իր լիազորությունների և իրավասությունների շրջանակում գործառույթներ ապահովելու նպատակով՝ իրավախախտներին արգելափակելու և այդ տեղեկատվությունն անմիջապես լիազոր մարմին փոխանցելու համար։ Հաշվի առնելով, որ ՀՀ հարկային օրենսգրքի 197-րդ հոդվածի 1-ին մասի համաձայն` բնօգտագործման վճարը պետական սեփականություն համարվող բնական պաշարների արդյունավետ և համալիր օգտագործման, ինչպես նաև բնական պաշարների օգտագործումը փոխհատուցելու նպատակով այդ պաշարների օգտագործման համար ՀՀ պետական բյուջե վճարվող վճար է, սույն կարգավորմամբ սոցիալական որոշակի թիրախային խմբի համար սիրողական ձկնորության դեպքում բնօգտագործման վճարի չհաշվարկելը չի խախտվում բնական պաշարների արդյունավետ և համալիր օգտագործման սկզբունքը՝ ելնելով խնդրո առարկա կենսառեսուրսի օգտագործման փոքր ծավալներից և ձկնորսության տվյալ ձևի բնության համար սանիտարական նշանակությունից։ Հիմք ընդունելով վերոգրյալը, չի առաջանում նաև հակասություն բնական պաշարների օգտագործման փոխհատուցման սկզբունքի չկիրառելու դեպքում։ |
| 2. Կենդանական աշխարհի մասին» Հայաստանի Հանրապետության օրեն­քում փոփո­­խություններ և լրացումներ կատա­­րելու մասին» օրեն­քի նախագծով առաջարկվում է կեն­դա­նական օբյեկտների օգտագործման պայմանագրերի կնքման համար սահմանել պետա­կան տուրք, սակայն սահմանվող տուրքերի անվանումները տարբերվում են ««Պետա­կան տուրքի մասին» Հայաս­տանի Հանրապետության օրենքում լրացումներ կատա­րելու մասին» օրենքի նախագծով սահմանվող պետական տուրքերից: Հետևաբար անհրաժեշտ է երկու նախագծերում կիրառվող տուրքերի անվանումները համա­­պա­տասխանեցնել: | Ընդունվել է:Կատարվել է համապատասխան փոփոխություն։ |
| 3. «Պետա­կան տուրքի մասին» Հայաս­տանի Հանրապետության օրենքում լրացումներ կատա­րելու մասին» օրենքի նախագծով առաջարկվում է մի շարք դեպքերում կենդա­նիներ պահելու, օգտագործելու արտահանելու և ներմուծելու թույլտվություն տրամադրելու համար սահ­մանել պետական տուրքեր, սակայն սահմանված չէ պետական տուրքերն ինչ ժամա­նա­կա­հատվածի համար պետք է վճարվեն՝ տարեկան թե, օրինակ, մեկ անգամ՝ համապատասխան թույտվություն ստանալու համար, կամ յուրաքանչյուր արտա­հան­ման համար: Այս առումով, առաջարկում ենք հստակեցնել թե ինչ ժամա­նա­կա­հատվածի համար են վճարվելու խնդրո առարկա պետական տուրքերը:  | Ընդունվել էՀիմնավորման մեջ կատարվել է լրացում հստակեցնելով, որ թույլտվության տրամադրման, պայմանագրերի կնքման գործընթացը մեկանգամյա գործընթաց է։ Նախագծում փոփոխություն կատարելու անհրաժեշտությունը բացակայում է, քանի որ եթե նշված չէ տուրքի վճարման պարբերականությունը, ապա դա ինքնըստինքյան ենթադրում է մեկանգամյա վճար։ |
| 4․ Նախագծով առաջարկվում է վայրի կենդանիների կամ դրանց արգասիքների, կենդանաբանական հավաքա­ծու­ների ու առանձին նմուշների ՀՀ-ից արտահանելու համար սահմանել պետական տուրք՝ բազա­յին տուրքի չափով: Այս առումով առաջարկում ենք քննարկել պետական տուրքի ավելի բարձր դրույքաչափ սահմանելու նպա­տա­կա­հար­մա­րու­թյան հարցը, քանի որ խոսքը վերաբերում է կենդանիների ՀՀ-ից արտահանմանը: | Չի ընդունվելՏուրքի և դրա նման դրույքաչափի սահմանման անհարժեշտությունը բխում է այն հանգամանքից, որ «Պետական տուրքի մասին» ՀՀ օրենքի 19.6 հոդվածով սահմանված են միայն Եվրասիական տնտեսական միության շրջանակներում արտաքին առևտրի ոլորտում Կարմիր գրքային և մի շարք հազվագյուտ կենդանիների կամ դրանց արգասիքների, կենդանական հավաքածուների ու առանձին նմուշների երրորդ երկրներից ներմուծելու և (կամ) երրորդ երկրներ արտահանելու թույլտվություններ տրամադրելու համար պետական տուրքի դրույքաչափերը (սահմանված է բազային դրույքաչափ): Դրույքաչափը սահմանվել է «Պետական տուրքի մասին» Հայաստանի Հանրապետության օրենքի 19.6 հոդվածում սահմանված դրույքաչափին համապատասխան, միևնույն գործընթացի համար միասնական մոտեցում ապահովելու նպատակով։ |
| **5. Տարածքային կառավարման և ենթակառուցվածքների նախարարություն** | **02․04․2020թ․** |
| **N ՍՊ/21.1/7651** |
| 1. Առաջարկություններ և առարկություններ չկան
 | Ընդունվել է |
| **6. Պետական եկամուտների կոմիտե** | **16․04․2020թ․** |
| **N 01/3-4/14837** |
| 1․ «ՀՀ վարչական իրավախախտումների վերաբերյալ օրենսգրքում լրացումներ կատարելու մասին» ՀՀ օրենքի նախագծի հոդվածների վերնագրերում առաջարկում ենք «տրամադրելը» բառը փոխարինել «չտրամադրելը» բառով:«Հայաստանի Հանրապետության հարկային օրենսգրքում փոփոխություն և լրացում կա­­­տա­րելու մասին» նախագծով առաջարկվում է կենսաթոշակային տարիքի անձանց հա­մար սիրողական ձկնորսության դեպքում բնօգտագործման վճար չհաշվարկել: Միաժամանակ, «Կենդանական աշխարհի մասին» ՀՀ օրենքի 25-րդ հոդվածին համապատասխան՝ ՀՀ-ում կենդանական աշխարհի օբյեկտների օգտագործումը սոցիալական նպա­տակ­ներով (սիրողական որս և ձկնորսություն, ձկնորսության և որսի օբյեկտ չհանդիսացող կեն­դա­նի­ների որս) վճարովի է: «Կենդանական աշխարհի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագծի 14-րդ հոդվածով նախատեսվում է օրենքի 25-րդ հոդվածով սահմանել, որ ՀՀ-ում կենդանական աշխարհի օբյեկտների օգտա­գոր­ծումը սոցիալական նպա­տակ­ներով վճարովի է (բացառությամբ օրենքով նախատեսված դեպքերի):Հաշվի առնելով վերոնշյալը` կենսաթոշակային տարիքի անձանց հա­մար սիրողական ձկ­նոր­սության դեպքում բնօգտագործման վճար չհաշվարկելու առաջարկությունն ըն­դու­նելի հա­մարվելու և հնարավոր չարաշահումների նկատմամբ պատշաճ վերահսկողություն իրա­կա­նացնելու հնարա­վո­րութ­յան առկայության դեպքում նպատակահարմար ենք համարում ՀՀ հարկային օրենսգրքում առաջարկվող լրացումը կատարել «Կենդանական աշխարհի մասին» ՀՀ օրենքի 25-րդ հոդվա­ծում: | Չի ընդունվելՊարզաբանում՝Ներկայումս ներդրման փուլում է գտնվում «Սիրողական ձկնորսության և որսի հայտերի ընդունման էլեկտրոնային համակարգ»-ը։ Համակարգը իր ուրույն գործիքակազմով հնարավորություն է ընձեռում նաև վերահսկողության մակարդակի բարձրացման համար։Համապատասխան տեսչական մարմինը հնարավորություն է ունենալու մուտք գործել նշյալ համակարգ և տիրապետել տվյալների առ այն՝ թե որ ձկնորսը, որ ջրային տարածքում, որ օրը պետք է իրականացնի ձկնորսություն։ Բացի այդ համակարգը տեսուչին հնարավորություն կտա տիրապետելու որոշակի գործիքների՝ իր լիազորությունների և իրավասությունների շրջանակում գործառույթներ ապահովելու նպատակով՝ իրավախախտներին արգելափակելու և այդ տեղեկատվությունն անմիջապես լիազոր մարմին փոխանցելու համար։Տարընկալումից խուսափելու նպատակով լրացումը նպատակահարմար է եղել ամրագրել Հարկային օրենսգրքում, համապատասխան բացառությունը սահմանելով «Կենդանական աշխարհի մասին» օրենքի համապատասխան հոդվածում։ |
| 2․ Եվրասիական տնտեսական միության շրջանակներում ոչ սակագնային կարգավորման միջոց­ների կիրառման հետ կապված հարա­բե­րու­­­թյունները միասնական են և սահմանվում են «Եվրասիական տնտեսական միության մասին» 2014 թվականի մայիսի 29-ի պայմանագրի (այսուհետ՝ Պայմանագիր) 7-րդ հավել­վա­ծին համապատասխան: Նշված հավելվածով սահմանված՝ երրորդ երկրների առնչու­թյամբ ոչ սակագնային կարգավորման միջոցների մասին արձանագրության (այսուհետ՝ Արձա­նագրություն) 4-րդ կետի համաձայն՝ ոչ սակագնային կարգավորման միջոց­ների սահ­ման­ման, կիրառման, երկարաձգման և վերացման մասին որոշումներն ընդուն­վում են Եվրա­սիական տնտեսական հանձնաժողովի կողմից: Հայաստանի Հանրապետության կողմից միակողմանի ոչ սակագնային կարգավորման միջոցների սահմանման կապակցությամբ պետք է նշել, որ Արձանագրության 50-րդ կետի համաձայն՝ բացառիկ դեպքերում Արձանագրության VII և VIII բաժիններով նախատեսված հիմքերով անդամ պետու­թյունները երրորդ երկրների հետ առևտրում կարող են միակողմանիորեն սահմանել ժամանակավոր միջոցներ, այդ թվում՝ Արձանագրության III և IV բաժիններում նշվածներից տարբերվող հիմքերով: Արձանագրության 51-րդ կետի համաձայն՝ ժամանակավոր միջոց սահ­մանող անդամ պետությունը նախօրոք, սակայն ոչ ուշ, քան միջոցի սահմանման օրվա­նից 3 օրացուցային օր հետո, Եվրասիական տնտեսական հանձնաժողովին ծանուցում է դրա մասին և Միության մաքսային տարածքում այդ միջոցի սահմանման վերաբերյալ առա­ջարկ է ներկայացնում։Արձանագրության 54-րդ կետի համաձայն՝ եթե Միության մաքսային տարածքում ժամա­նակավոր միջոց սահմանելու մասին որոշում չի ընդունվում, ապա Եվրասիական տնտե­սական հանձնաժողովը ժամանակավոր միջոցը սահմանած անդամ պետությանը և անդամ պետությունների մաքսային մարմիններին տեղեկացնում է, որ ժամանակավոր միջոցը գործում է այն սահմանելու օրվանից հետո՝ առավելագույնը 6 ամսվա ընթացքում։Պայմանագրի 29-րդ հոդվածի 1-ին մասի համաձայն՝ երրորդ երկրների հետ ապրանքների փոխա­դարձ առևտրում Եվրասիական տնտեսական միության անդամ պետու­թյուններն իրա­­վունք ունեն կիրառելու սահմանափակումներ (պայմանով, որ այդ միջոց­ներն անհիմն խտրա­կանության միջոց կամ առևտրի քողարկված սահմանափակում չլինեն), եթե այդ սահ­մա­նափակումներն անհրաժեշտ են` մարդու կյանքի և առողջության պահ­պանման, հասա­րա­կական բարոյականության և իրավակարգի պաշտպանության, շրջակա միջավայրի պահ­պա­նության, կենդանիների և բույսերի, մշակութային արժեքների պաշտ­պանության, միջազ­գա­յին պարտավորությունների կատարման, երկրի պաշտպանու­թյան և անդամ պետու­թյան անվտանգության ապահովման համար։Ելնելով վերոգրյալից` առաջարկում ենք ներկայացված` «Վայրի կենդանիների կամ դրանց արգասիքների, կենդանաբանական հավաքածուների ու առանձին նմուշների Հայաստանի Հանրապետությունից արտահանելու և (կամ) Հայաստանի Հանրապետություն ներմուծելու թույլտվությունները նախատեսել` հաշվի առնելով օրենսդրության վերոնշյալ կարգավորումները: | Ընդունվել էԿատարվել է համապատասխան փոփոխություն՝ համապատասխան հոդվածում լրացվել է «լիցենզիայով» բառը։Պարզաբանում՝Նախագծի համապատասխան հոդվածով ընդհանուր կարգավորում է սահմանվել և դիտարկվել է ամբողջ դաշտը։ Արտահանման և ներմուծման մեկանգամյա լիցենզիաներ ու թույլտվություներ նախատեսված են նաև երրորդ երկրների համար և հետևաբար, յուրաքանչյուր դեպք կախված իր առանձնահատկությունից կկանոնակարգվի կամ ՀՀ օրենսդրությամբ, կամ միջազգային պայմանագրերով՝ հիմք ընդունելով ԵԱՏՄ հանձնաժողովի Կոլեգիայի 2012 թվականի օգոստոսի 16-ի N 134 որոշման N 2 հավելվածի «Վայրի կենդանիների և առանձին վայրի բույսերի և վայրի բույսերից դեղաբուսական հումքի տեղափոխումը Եվրասիական տնտեսական միության մաքսային տարածքով տեղափոխման կարգը» բաժնի 6-րդ կետը։ |
| **7. Արդարադատության նախարարություն** | **N01//14363** |
| **03.07.2020թ.** |
| 1.  «Կենդանական աշխարհի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի /այսուհետ՝ Նախագիծ/ 2-րդ հոդվածում «Օրենքի 1-ին հոդվածում» բառերն անհրաժեշտ է փոխարինել «Օրենքի 1-ին հոդվածի 1-ին մասում» բառերով, 3-րդ կետի «հոդվածում» բառը հանել, իսկ «պարբերություններով» բառը փոխարինել «պարբերություններ» բառով՝ նկատի ունենալով «Կենդանական աշխարհի մասին» ՀՀ օրենքի /այսուհետ՝ Օրենք/ 1-ին հոդվածի և «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: | Ընդունվել էԿատարվել է համապատասխան փոփոխություն։ |
| 2. Նախագծի 2-րդ հոդվածի 2-րդ կետում «իններորդ պարբերությունը» բառերն անհրաժեշտ է փոխարինել «ութերորդ պարբերությունը» բառերով: | Ընդունվել էԿատարվել է համապատասխան փոփոխություն։ |
| 3. Նախագծի 2-րդ հոդվածի 3-րդ կետում անհրաժեշտ է հստակ նշել, թե Օրենքի 1-ին հոդվածի 1-ին մասի որ պարբերություններից հետո է նախատեսվում նոր պարբերություններ լրացնել: | Ընդունվել էԿատարվել է համապատասխան փոփոխություն։ |
| 4. Նախագծի 2-րդ հոդվածի 3-րդ կետով լրացվող «արդյունագործական նպատակներով կենդանական աշխարհի օբյեկտների օգտագործում» հասկացության մեջ անհրաժեշտ է հստակեցնել, թե ինչ օրենսդրությամբ սահմանված կարգի մասին է խոսքը, քանի որ «Նորմատիվ իրավական ակտերի մասին» Հայաստանի Հանրապետության օրենքի 2-րդ հոդվածի 1-ին մասի 7-րդ կետի դրույթների համաձայն՝ **օրենսդրությունը**  օրենսդրական և ենթաօրենսդրական նորմատիվ իրավական ակտերի ամբողջություն է: Հետևապես, անհրաժեշտ է հստակ նշել, թե որ իրավական ակտով սահմանված կարգի մասին է խոսքը:Նույն դիտողությունը վերաբերում է նաև «սոցիալական նպատակներով կենդանական աշխարհի օբյեկտների օգտագործում» հասկացությանը, ինչպես նաև Նախագծի 13-րդ հոդվածի 2-րդ կետին, 18-րդ հոդվածի 3-րդ կետին: | Ընդունվել էԿատարվել է համապատասխան փոփոխություն՝ հստակեցվել է |
| 5. Նախագծի 3-րդ հոդվածում «Օրենքի 5-րդ հոդվածում» բառերն անհրաժեշտ է փոխարինել «Օրենքի 5-րդ հոդվածի 1-ին մասում» բառերով, 2-րդ կետի «հոդվածը» բառը հանել, իսկ «կետերով» բառը փոխարինել «կետեր» բառով՝ նկատի ունենալով «Կենդանական աշխարհի մասին» ՀՀ օրենքի /այսուհետ՝ Օրենք/ 5-րդ հոդվածի և «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: | Ընդունվել էԿատարվել է համապատասխան փոփոխություն։ |
| 6. Նախագծի 4-րդ հոդվածով լրացվող ե1) կետի կապակցությամբ անհրաժեշտ է նկատի ունենալ, որ «Լիցենզավորման մասին» ՀՀ օրենքի 43-րդ հոդվածի 2-րդ մասով նախատեսված «Աղյուսակում» վայրի կենդանիների, դրանց արգասիքների, կենդանաբանական հավաքածուների և առանձին նմուշների Հայաստանի Հանրապետության տարածքից արտահանումը և/կամ Հայաստանի Հանրապետության տարածք ներմուծումը որպես լիցենզավորման ենթակա գործունեության տեսակ նախատեսված չէ: Այդ առումով նախագծի վերոնշյալ կետի դրույթներն անհրաժեշտ է վերանայել: Նույն դիտողությունը վերաբերում է Նախագծի ամբողջ տեքստին: | Ընդունվել էԿատարվել է համապատասխան փոփոխություն։Պարզաբանում՝Նախագծի 4-րդ հոդվածով լրացվող կետով սահմանված լիցենզիաների տրամադրումը առընչություն չունի «Լիցենզավորման մասին» օրենքի կարգավորման առարկայի հետ։ Համաձայն նույն օրենքի 1-ին հոդվածի 2-րդ մասի՝ «Սույն օրենքը չի տարածվում արտաքին առևտրային նպատակով ապրանքների արտահանման և (կամ) ներմուծման լիցենզիաների, պետական սեփականություն հանդիսացող ընդերքի և բնական ռեսուրսների օգտագործման համար տրվող թույլտվությունների (լիցենզիաների), ինչպես նաև քաղաքացիաիրավական հարաբերությունների ընթացքում կնքվող լիցենզային պայմանագրերի վրա:»։ Այն կարգավորվում է  **ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ՄԱՍԻՆ** պայմանագրով և դրանից բխող նորմատիվ իրավական ակտերով։ Կառավարության 2014 թվականի դեկտեմբերի 25-ի **«**Հ**այաստանի Հանրապետության մաքսային տարածքով փոխադրման համար արգելված և սահմանափակումների ենթակա ապրանքների ցանկերը հաստատելու, լիազոր մարմիններ սահմանելու և ապրանքների արտահանման և (կամ) ներմուծման լիցենզիաների ու թույլտվությունների տրամադրման շրջանակային կարգը հաստատելու մասին» N1524-Ն որոշման ա**յն հանդիսանում է **մեկանգամյա լիցենզիա,** այսինքն՝ լիցենզիա, որը տրվում է արտաքին առևտրային գործունեության մասնակցին արտաքին տնտեսական գործարքի հիման վրա, որի առարկան է հանդիսանում լիցենզավորման ենթակա ապրանքը և, որը տալիս է իրավունք սահմանված քանակով տվյալ ապրանքի արտահանման և (կամ) ներմուծման համար: Այս ապրանքների արտահանման համար լիցենզավորման գործընթացը համակարգող լիազոր պետական համակարգող մարմինը շրջակա միջավայրի նախարարությունն է: |
| * Նույն կետով լրացվող զ3) կետում պարզ չէ, թե նշված թույլտվությունն ինչ կարգով է տրամադրվելու, իսկ է1) կետում՝ ինվազիվ` օտարածին կենդանական տեսակների տարածվածության ուսումնասիրությունն, դրանց ներմուծման, օգտագործման նկատմամբ կանխարգելիչ գործողություններն ինչ կարգով են իրականացվելու:
 | Ընդունվել էԿատարվել է համապատասխան փոփոխություն։Պարզաբանում՝Նախագծի համապատասխան հոդվածը լրացվել է «զ3) վայրի կենդանիների ազատ պայմաններում վերաբնակեցման թույլտվության տրամադրման կարգի սահմանում» դրութով։ է1) կետի հետ կապված դիտողության վերաբերյալ՝ Համապատասխան Կարգի անհրաժեշտությունը բացակայում է քանի որ, նախագծի 4-րդ հոդվածի Է2) կետով սահմանված է, որ լիազոր մարմինը հաստատում է ինվազիվ` օտարածին կենդանական տեսակների ցանկը։ Նախագծի 11-րդ հոդվածում կատարվել է լրացում՝ համաձայն ինչի կենդանական աշխարհի օբյեկտների պաշտպանության նպատակով արգելվում է ինվազիվ տեսակների ինքնակամ օգտագործումը։ Ինվազիվ տեսակների ուսումնասիրություններն իրականացվում են գիտական և մասնագիտացված կազմակերպությունների ներուժով և յուրաքանչյուր հետազոտություն ու ուսումնասիրություն կենդանիների տեսակային առանձնահատկություններով պայմանավորված պահանջում է տարբեր մոտեցումներ և ձևեր։Լրացում է կատարվել նաև նախագծի 10-րդ հոդվածում և որպես Հայաստանի Հանրապետությունում կենդանական աշխարհի պահպանության և պաշտպանության խնդիր է դիտարկվել կենդանական աշխարհի օբյեկտների պաշտպանությունը ինվազիվ՝ օտարածին կենդանական տեսակներից։ |
| 7. Նախագծի 7-րդ հոդվածի 1-ին կետում «պարբերության» բառն անհրաժեշտ է փոխարինել «մասի» բառով, 2-րդ կետից անհրաժեշտ է հանել «հոդվածը» բառը, իսկ «պարբերությունով» բառը փոխարինել «մաս» բառով՝ նկատի ունենալով Օրենքի 11-րդ հոդվածի և «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: | Ընդունվել էԿատարվել է համապատասխան փոփոխություն։ |
| 8. Նախագծի 8-րդ հոդվածի «պարբերությունը» բառն անհրաժեշտ է փոխարինել «մասը» բառով:Նույն դիտողությունը վերաբերում է Նախագծի ամբողջ տեքստին: | Ընդունվել էԿատարվել է համապատասխան փոփոխություն։ |
| 9. Նախագծի 13-րդ հոդվածի 2-րդ կետում հստակեցման կարիք ունի, թե Վայրի կենդանիների, դրանց արգասիքների, կենդանաբանական հավաքածուների և առանձին նմուշների Հայաստանի Հանրապետության տարածքից արտահանումը և/կամ Հայաստանի Հանրապետության տարածք ներմուծումը որ դեպքում է իրականացվում լիազորված մարմնի թույլտվությամբ, որ դեպքում՝ լիցենզիայով: | Ընդունվել էԿատարվել է համապատասխան փոփոխություն։ |
| 10. Նախագծի 17-րդ հոդվածի 3-րդ կետում հստակեցման կարիք ունի, թե ինչ ենթաօրենսդրական նորմատիվ իրավական ակտերի մասին է խոսքը:Նույն հոդվածի 4-րդ կետում չի նշվում, թե հաշվառման տվյալները որտեղ են պարտադիր հրապարակվելու: | Ընդունվել էԿատարվել է համապատասխան փոփոխություն։ |
| 11. Նախագծի 18-րդ հոդվածի 3-րդ կետում հստակեցման կարիք ունի «Օրինական հիմքերով» ձևակերպումը: | Ընդունվել էԿատարվել է համապատասխան փոփոխություն։Պարզաբանում՝սույն նախագծով կարգավորումներ են սահմանվում անազատ և կիսաազատ պայմաններում ֆիզիկական և իրավաբանական անձանց մոտ վայրի կենդանիների պահման իրավահարաբերություններում։ Համաձայն կարգավորումների օրինական ճանապարհով ձեռք բերված կենդանի է հանդիսանում լիազոր մարմնի կողմից համապատասխան օգտագործման իրավունքի կամ առուվաճառքի փաստաթղթերի առկայության հիման վրա ձեռք բերված կենդանին։ |
| * Նույն հոդվածում առկա է երկու 3-րդ կետ: Այդ առումով հիշյալ հոդվածում անհրաժեշտ է շտկել կետերի համարակալումը, իսկ 4-րդ կետում «կետերով» բառը փոխարինել «մասերով» բառով և մասերի համարակալման մեջ փակագծերը փոխարինել կետերով՝ նկատի ունենալով Օրենքի 27.2-րդ հոդվածի և «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները:
 | Ընդունվել էԿատարվել է համապատասխան փոփոխություն։ |
| * Նույն հոդվածի 4-րդ կետով լրացվող 9-րդ մասի կապակցությամբ անհրաժեշտ է նկատի ունենալ, որ Վայրի կենդանիների, այդ թվում` Հայաստանի Հանրապետության կենդանիների Կարմիր գրքում գրանցված կենդանիների առք ու վաճառքի իրականացման վայրերի օգտագործման թույլտվության տրամադրման կարգը լիազոր մարմնի կողմից սահմանելու վերաբերյալ դրույթներն արդեն իսկ սահմանված են Նախագծի 4-րդ հոդվածի 1-ին մասով լրացվող գ3) կետով: Այդ առումով վերոնշյալ դրույթներն անհրաժեշտ է խմբագրել և համապատասխանեցնել միմյանց՝ համաձայն «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 8-րդ մասի պահանջների, մասնավորապես՝ Նորմատիվ  իրավական ակտերում բացառվում են իրավական նորմերի անհիմն կրկնությունները և ներքին հակասությունները:
 | Ընդունվել էԿատարվել է համապատասխան փոփոխություն։ |
| 12. Նախագծի 3-րդ հոդվածի 1-ին կետի համաձայն՝ նախատեսվում է Օրենքի 5-րդ հոդվածում «գ» և «դ» կետերն ուժը կորցրած ճանաչել, ինչն ունի լրացուցիչ հիմնավորման կարիք, քանի որ Նախագծին կից ներկայացված հիմնավորման մեջ պարզաբանված և փաստարկված չէ դրա անհրաժեշտությունը: Այս դիտողությունը վերաբերում է նաև **Նախագծի 6-րդ հոդվածին**, Նախագծի 18-րդ հոդվածի 2-րդ և 3-րդ կետերին:Հարկ է նշել նաև, որ Օրենքի 5-րդ հոդվածում «գ» կետն ուժը կորցրած ճանաչելու դեպքում անհրաժեշտ է ուժը կորցրած ճանաչել նաև Հայաստանի Հանրապետության կառավարության 2016 թվականի օգոստոսի 18-ի «Կենդանական աշխարհի օբյեկտների (որսահանդակների) պահպանության, պաշտպանության, օգտագործման կարգը և որսահանդակների ցանկը հաստատելու մասին» N 860-Ն որոշումը: Նախագծում կատարվող փոփոխությունների համատեքստում անհրաժեշտ է Օրենքի հիման վրա ընդունված կարգերը վերանայել և համապատասխանեցնել կատարվող փոփոխություններին: | Ընդունվել էԿատարվել է համապատասխան փոփոխություն։Պարզաբանում՝Նախագծի 5-րդ հոդվածում «գ» կետը ուժը կորցրած ճանաչելու մասին դրույթը հանվել է, «դ) կենդանական աշխարհի օբյեկտների օգտագործման վճարների գանձման կարգի սահմանումը.» կետի հետ կապված՝ նման կարգի անհրաժեշտությունը բացակայում է, քանի որ կենսապաշարի օգտագործման դիմաց բնօգտագործման վճարների գանձման գործընթացը կարգավորվում է Հարկային օրենսգրքով։Նախագծի 6-րդ հոդվածի համաձայն «Կենդանական աշխարհի ուսումնասիրության խնդիրներն են նաև՝ դ) կենդանական աշխարհի պահպանության և պաշտպանության ձևերի ու մեթոդների մշակումը. ե) կենդանական աշխարհի օբյեկտների օգտագործման ձևերի ու մեթոդների մշակումը"։ Անիրատեսական է և ոչ անհրաժեշտ այդ կետերով սահմանված մեթոդների և ձևերի մշակումը, քանի որ հաշվի առնելով կենդանական աշխարհի բազմազանությունը, յուրաքանչյուր տեսակին համար այդ բնորոշ ձևերն ու մեթոդները խիստ տարաբնույթ են, կապխված են նաև օգտագործման նպատակներից, հետևաբար անիրատեսական է բոլոր կենդանատեսակների համար սահմանել ընդհանուր մեթոդներ և ձևեր։Նախագծի 18-րդ հոդվածի 2-րդ և 3-րդ կետերի հետ կապված փոփոխությունը խմբագրական բնույթի է, երկու կետերը միացվել են մեկ կետում, առավել հակիրճ բովանդակությամբ ու համապատասխանեցվել է փոփոխություններով պայմանավորված ընդհանուր կարգավորումներին։ |
| 13. Նախագծում անհրաժեշտ է նախատեսել անցումային դրույթներ, որոնք կներառեն Նախագծով նախատեսվող փոփոխությունների համատեքստում ընդունման ենթակա ակտերի ցանկն ու դրանց ընդունման ժամկետները, այդ թվում նաև Նախագծին կից ներկայացված տեղեկանքում ընգրկված ակտերը՝ նկատի ունենալով «Նորմատիվ իրավական ակտերի մասին» ՀՀ օրենքի 13-րդ հոդվածի 5-րդ մասի պահանջները: | Ընդունվել էԿատարվել է համապատասխան փոփոխություն։ |
| 14. «Հայաստանի Հանրապետության վարչական իրավախախտումների վերաբերյալ օրենսգրքում լրացումներ կատարելու մասին» ՀՀ օրենքի նախագծի /այսուհետ՝ Նախագիծ/ վերնագրում և 1-ին հոդվածում անհրաժեշտ է ճիշտ նշել Օրենսգրքի վերնագիրը, մասնավորապես՝ «Հայաստանի Հանրապետության վարչական իրավախախտումների վերաբերյալ» բառերն անհրաժեշտ է փոխարինել «Վարչական իրավախախտումների վերաբերյալ Հայաստանի Հանրապետության» բառերով: | Ընդունվել էԿատարվել է համապատասխան փոփոխություն։ |
| 15. Նախագծի նախաբանում պետք է նշել Օրենսգրքի լրիվ անվանումը՝ նկատի ունենալով «Նորմատիվ իրավական ակտերի մասին» ՀՀ օրենքի 17-րդ հոդվածի 8-րդ մասի պահանջները, այն է՝ հղում կատարելիս նորմատիվ իրավական ակտի լրիվ անվանումը հիշատակվում է նորմատիվ իրավական ակտում փոփոխություններ կամ լրացումներ նախատեսող կամ նորմատիվ իրավական ակտի գործողությունը դադարեցնող ակտում: | Ընդունվել էԿատարվել է համապատասխան փոփոխություն։ |
| 16. Նախագծի 1-ին հոդվածի կապակցությամբ անհրաժեշտ է նկատի ունենալ, որ Օրենսգրքում 87.1 համարակալմամբ հոդված արդեն իսկ առկա է: Այդ առումով անհրաժեշտ է վերանայել Նախագծի 1-ին հոդվածով լրացվող հոդվածների համարակալումը:  | Ընդունվել էԿատարվել է համապատասխան փոփոխություն։ |
| 17. Նախագծի 1-ին հոդվածով լրացվող 88.1-ին հոդվածի վերնագիրն անհրաժեշտ է համապատասխանեցնել հոդվածի բովանդակությանը, մասնավորապես՝ «Ֆիզիկական և իրավաբանական» բառերից առաջ անհրաժեշտ է լրացնել «Առանց համապատասխան թույլտվության» բառերը: | Ընդունվել էԿատարվել է համապատասխան փոփոխություն։ |
| 18. «Հայաստանի Հանրապետության հարկային օրենսգրքում փոփոխություն և լրացում կատարելու մասին» ՀՀ օրենքի նախագծի /այսուհետ՝ Նախագիծ/ 1-ին հոդվածում պետք է նշել օրենսգրքի ընդունման, այլ ոչ թե ուժի մեջ մտնելու տարեթիվը, ամիսն ու ամսաթիվը: Այս առումով «2018 թվականի հունվարի 1-ի» բառերն անհրաժեշտ է փոխարինել «2016 թվականի հոկտեմբերի 4-ի» բառերով: Բացի այդ, Նախագծի 1-ին հոդվածում անհրաժեշտ է պահպանել օրենքով սահմանված վավերապայմանների հաջորդականությունը: Սույն դիտողությունը բխում է «Նորմատիվ իրավական ակտերի մասին» ՀՀ օրենքի 18-րդ հոդվածի 3-րդ մասի պահանջից, որի համաձայն՝ օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը: | Ընդունվել էԿատարվել է համապատասխան փոփոխություն։ |
| 19. Նախագծի 1-ին հոդվածի 1-ին մասում «սույն մասի» բառերն անհրաժեշտ է փոխարինել «սույն կետի» բառերով: | Ընդունվել էԿատարվել է համապատասխան փոփոխություն։ |
| 20. Նախագծի 1-ին հոդվածի 2-րդ մասի կապակցությամբ անհրաժեշտ է նկատի ունենալ, որ Օրենսգրքի 208-րդ հոդվածի 4-րդ մասի 1-ին կետն է անհրաժեշտ լրացնել «ժ» ենթակետով, այլ ոչ թե 4-րդ մասը: Սույն դիտողությունը բխում է «Նորմատիվ իրավական ակտերի մասին» ՀՀ օրենքի 14-րդ հոդվածի պահանջներից: | Ընդունվել էԿատարվել է համապատասխան փոփոխություն։ |
| 21. «Պետական տուրքի մասին» Հայաստանի Հանրապետության օրենքում լրացումներ կատարելու մասին» ՀՀ օրենքի նախագծով լրացվող 19.13 հոդվածում անհրաժեշտ է կետերի համարակալումը ճիշտ կատարել՝ նկատի ունենալով «Նորմատիվ իրավական ակտերի մասին» ՀՀ օրենքի 14-րդ հոդվածի պահանջները: | Ընդունվել էԿատարվել է համապատասխան փոփոխություն։ |